ทุ่งคายังไม่ฟื้นไตรมาส2ขาดทุน105ล้าน
ทุ่งคาฮาเบอร์ จุกไตรมาสสองขาดทุน 105 ล้านบาท เหตุบริษัทลูกส่งมอบทองคำได้น้อยลง ส่วนครึ่งปีแบกขาดทุน&nbsp; 123 ล้านบาท
11 ส.ค. 2553

ทุ่งคาฮาเบอร์ จุกไตรมาสสองขาดทุน 105 ล้านบาท เหตุบริษัทลูกส่งมอบทองคำได้น้อยลง ส่วนครึ่งปีแบกขาดทุน  123 ล้านบาท
นายจอห์น ปีเตอร์ มิลส์ล กรรมการบริหาร บริษัท ทุ่งคาฮาเบอร์ (THL) เปิดเผยว่า บริษัทมีผลขาดทุนสุทธิสำหรับไตรมาส 2 สิ้นสุดวันที่ 30 มิ.ย.2553 เป็นจำนวนเงิน 105.82 ล้านบาท ขาดทุนเพิ่มขึ้นเมื่อเทียบกับไตรมาสเดียวกันปี 2552 ซึ่งมีผลขาดทุนสุทธิเป็นจำนวนเงิน 76.25 ล้านบาท
ขณะที่งวด 6 เดือนแรกของปีนี้ขาดทุนสุทธิ 123.72 ล้านบาท ขาดทุนต่อหุ้น 0.16 บาท ขาดทุนลดลงจากไตรมาสเดียวกันของปี 2552 ซึ่งมีผลขาดทุนสุทธิ 137.25 ล้านบาท ขาดทุนต่อหุ้น 0.18 บาท
สำหรับงวดไตรมาส 2 บริษัท ทุ่งคำ ซึ่งเป็นบริษัทย่อยมีรายได้จากการขายทองคำเป็นเงิน 105.09 ล้านบาท และรายได้จากการขายแร่ทองแดงเป็นเงิน 20.20 ล้านบาท โดยเพิ่มขึ้นจากไตรมาสเดียวกันในปีก่อนเป็นนวน 39.34 ล้านบาท การเพิ่มขึ้นของรายได้มีสาเหตุมาจากบริษัทได้มีการส่งออกสินแร่ทองคำผสมทองแดง จำนวน 1,496 ตัน
นอกจากนี้ในไตรมาสที่ 2 บริษัทย่อยมีผลขาดทุนจากการชำระราคาตามสัญญาที่กำหนดราคาล่วงหน้า ทั้งสิ้น 66.93 ล้านบาท ทั้งนี้เนื่องจากบริษัทย่อยไม่สามารถส่งมอบทองคำได้ตามปริมาณที่กำหนด ซึ่งเป็นผลจากผลผลิตทองคำที่ลดลงจาก 2,787 ออนซ์ในไตรมาสที่ 2 ปีก่อน เหลือเพียง จำนวน 968.53 ออนซ์ ในไตรมาสเดียวกันในปีนี้
ในส่วนของ รายได้จากการขายหินแอนดีไซด์เพิ่มขึ้นจาก 1.28 ล้านบาทในไตรมาสที่ 2 ในปี 2552 เป็น 1.35 ล้านบาทในไตรมาสเดียวกันปีนี้  ในส่วนของดีบุกบริษัทไม่มีการผลิตและไม่มีรายได้ใดๆ จากส่วนงานดีบุก เนื่องจากบริษัทกำลังดำเนินการเพื่อให้บริษัทย่อยคือ บริษัท ทรัพยากรสมุทร  (SML) ซึ่งมีธุรกิจหลักคือการทำเหมืองแร่ดีบุกในทะเลได้รับประทานบัตรและสามารถเริ่มดำเนินการให้ได้โดยเร็วที่สุด  ซึ่งประมาณการของกำลังการผลิตดีบุกของบริษัท ทรัพยากรสมุทร นั้น อยู่ที่ระดับ 2,000 ตันต่อปีต่อเรือขุดหนึ่งลำ เป็นระยะเวลาอย่างน้อย 10 ปี ทั้งนี้ขึ้นอยู่กับราคาแร่ดีบุกและการตัดเกรดแร่ในการทำเหมือง
สำหรับค่าใช้จ่ายในการขายและบริหารในไตรมาสที่ 2 ในปี 2553 มีจำนวน 52.50 ล้านบาทลดลงเป็นเงิน 4.03 ล้านบาท เมื่อเทียบกับไตรมาสเดียวกันของปีก่อนซึ่งมีค่าใช้จ่ายรวมเป็นเงิน 56.53 ล้านบาท